Scoasa

Łe scoase, refudaje o vansaure łe ze materiałi di scarto o vanzo de vàrie atività umane. Ezénpi tìpeghi i ze łe refudaje sòłide urbane, łe àcue rèflue (contegnenti refudaji corpòrei), el defluso superfisałe de ła piova in idrołozia e inte el partegołar inte i sistemi de drenajo urban, ła refudaja radioativa e altre sorte pì spesìfeghe.

 Definision normativa 
 Programa de łe Nasion Unie par l'anbiente 
Drio el Programa de łe Nasion Unie par l'anbiente (UNEP) e in partegołar drio ła Convension de Bazilea del 1989, art.2(1), "Ła refudaja ła ze na union de sostanse o ojeti che i vien smaltii o che łe ze destinae a vegner smaltie o łe ga da èsar smaltie in baze a łe dispozision de ła lejislasion nasionałe". Convension de Basel

 Union eoropea 
L'Union eoropea, co ła Diretiva n.2008/98/Ce del 19 de novenbre del 2008 (Gazeta ufisałe eoropea L312 del 22 de novenbre del 2008) łe definise "calsìase sostansa o ojeto del cuało el detentore el vuja libararse o el gàpia l'intension o el sìpie obligà a libararse".Dalla nuova Direttiva sui rifiuti arriva la definizione di "sottoprodotto" 

No i ze considerai refudaja i "sotoprodoti", o sia i vansi otegnesti da un siclo produtivo che i sodisfa i recuizii inlistai ne l'art. 184-bis del D.lgs. 152/2006:
 ła sostansa o l'ojeto el ze orìzenà da un procedimento de produsion del cuało el costituise parte integrante, e che el fin primàrio no ła ze ła produsion de sta sostansa o ojeto;
 el ze seguro che ła sostansa o l'ojeto el sarà doparà, inte el corso del isteso o de un sevente procedimento de produsion o de doparasion, da parte del produtore o de tersi;
 ła sostansa o l'ojeto el połe vegner doparà diretamente sensa nisun altro tratamento difarente da ła normale pràtega industriałe;
 l'altra doparasion oncora ła ze legale, o sia ła sostansa o l'ojeto ła sodisfa, par ła dòpara spesìfega, tuti i recuizii pertinenti revardanti i prodoti e ła protesion de ła sałute e de l'anbiente e no i portarà a inpataminti conplesivi negativi inte l'anbiente o ła sałute de l'omo.
El ze prevedesto che, dopo na determinada lavorasion, un scarto el posa finir de èsare tałe se łe vien respetae łe condision inlistae inte l'art. 184-ter del D.lgs. 152/2006:
 ła sostansa o l'ojeto el ze comunemente doparà par fini spesìfeghi;
 ghe ze un marcà o na dimanda par sta sostansa o ojeto;
 ła sostansa o l'ojeto el sodisfa i recuizii tècneghi par i fini spesìfeghi e el respeta ła normativa e i stàndar che ze aplegàbiłi ai prodoti;
 ła dòpara de ła sostansa o de l'ojeto, no ła porterà a inpatamenti conplesivi negativi so l'anbiente o so ła salute de l'omo.
 Clasìfegasion 
Ła refudaja ła połe èsar clasìfegà in baze a l'orìzene in:
 refudaja urbana
 refudaja speciałe

in baze a łe so carataristeghe de pericułozità, in (D.lgs 152/06 art.184 c.1):
 refudaja pericułoza
 refudaja no pericułoza

in baze al so stato fìzego:
 sòłido pulverułento
 sòłido no pulverułento
 paltanozo palàbiłe
 lìcuido.

 Notasion 

Altri projeti

 Linganbi foresti 

Categoria:Civixmo
Categoria:Contaminasion
Categoria:Zestion de łe scoase
Categoria:Materiałi